ΚΟΙΝΗ ΘΕΣΗ (ΕΚ) αριθ. 61/96 η οποία καθορίστηκε από το Συμβούλιο στις 25 Οκτωβρίου 1996 για την έκδοση του κανονισμού (ΕΚ) αριθ. . . ./96 του Συμβουλίου, της . . . για την τροποποίηση του κανονισμού (ΕΟΚ) αριθ. 1107/70 περί ενισχύσεων που χορηγούνται στον τομέα των σιδηροδρομικών οδικών και εσωτερικών πλωτών μεταφορών (96/C 372/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 75 και 94,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

(1) ότι ο κανονισμός (ΕΟΚ) αριθ. 1107/70 του Συμβουλίου, της 4ης Ιουνίου 1970, περί ενισχύσεων που χορηγούνται στον τομέα των σιδηροδρομικών, οδικών και εσωτερικών πλωτών μεταφορών (4) παρέχει στα κράτη μέλη τη δυνατότητα να αναπτύξουν τις συνδυασμένες μεταφορές, μέσω ενισχύσεων που αφορούν τις επενδύσεις στις υποδομές, στο σταθερά και κινητό εξοπλισμό που απαιτούνται κατά τη μεταφόρτωση, καθώς και σε υλικά μεταφορών ειδικά προσαρμοσμένα στις συνδυασμένες μεταφορές και χρησιμοποιούμενα μόνο στις συνδυασμένες μεταφορές, ή ενισχύσεων που αφορούν το κόστος εκμετάλλευσης μιας γραμμής ενδοκοινοτικών συνδυασμένων μεταφορών διερχόμενης από το έδαφος τρίτων χωρών 7

(2) ότι, έναντι των αυξανόμενων απαιτήσεων στον τομέα της κινητικότητας και των επιβαρύνσεων που απορρέουν για τον άνθρωπο και το περιβάλλον και λαμβάνοντας υπόψη την εξαιρετικά άνιση σημερινή κατανομή του κόστους ανάμεσα στα διάφορα μέσα μεταφοράς, θα πρέπει να επιτραπεί η ενίσχυση των φιλικών προς το περιβάλλον μέσων μεταφοράς 7

(3) ό,τι, στο πλαίσιο της σημερινής πολιτικής μεταφορών, δεν μπόρεσαν ακόμη να τεθούν σε εφαρμογή οι προϋποθέσεις υγιούς ανταγωνισμού ανάμεσα στα διάφορα μέσα μεταφοράς και ότι δεν έχει ακόμα επιτευχθεί η δημοσιονομική ισορροπία στις επιχειρήσεις σιδηροδρόμων 7

(4) ότι από την εξέλιξη των συνδυασμένων μεταφορών διαφαίνεται ότι η αρχική φάση εφαρμογής της τεχνικής αυτής δεν έχει ακόμη ολοκληρωθεί σε όλες τις περιοχές της Κοινότητας 7 ότι, κατά συνέπεια, το καθεστώς ενισχύσεων πρέπει να παραταθεί 7

(5) ότι είναι, συνεπώς, σκόπιμο το σημερινό καθεστώς ενισχύσεων να διατηρηθεί σε ισχύ έως τις 31 Δεκεμβρίου 1997 7 ότι το Συμβούλιο θα πρέπει να αποφασίσει, υπό τις προϋποθέσεις που προβλέπονται από τη συνθήκη, σχετικά με το καθεστώς που πρόκειται να εφαρμοστεί μετά την ημερομηνία αυτή ή, ενδεχομένως, σχετικά με τους όρους υπό τους οποίους πρόκειται να παύσουν οι ενισχύσεις αυτές 7

(6) ότι η δυνατότητα χορήγησης ενισχύσεων για το κόστος εκμετάλλευσης των γραμμών συνδυασμένων μεταφορών που διέρχονται από το έδαφος τρίτων χωρών πρέπει να διατηρηθεί μόνο στην περίπτωση της Ελβετίας και των κρατών που προέρχονται από την πρώην Γιουγκοσλαβία 7

(7) ότι η απόφαση 75/327/ΕΟΚ (1), στην οποία αναφέρεται το άρθρο 4 του κανονισμού (ΕΟΚ) αριθ. 1107/70, έχει καταργηθεί από το άρθρο 13 της οδηγίας 91/440/ΕΟΚ, της 29ης Ιουλίου 1991, για την ανάπτυξη των κοινοτικών σιδηροδρόμων (2) 7 ότι θα πρέπει, ως εκ τούτου, να καταργηθεί το εν λόγω άρθρο 4 7

(8) ότι οι κατηγορίες ενισχύσεων οι οποίες έχουν εγκριθεί για τις συνδυασμένες μεταφορές λειτούργησαν κατά τρόπο ικανοποιητικό, και ότι είναι συνεπώς δυνατό να απλουστευθεί ο έλεγχός τους, με την απαλλαγή τους από τη διαδικασία που προβλέπεται στο άρθρο 93 παράγραφος 3 της συνθήκης 7

(9) ότι ο καθορισμός κανόνων σχετικά με τις ενισχύσεις τις οποίες χορηγούν τα κράτη μέλη στον τομέα των μεταφορών εμπίπτει στην αποκλειστική αρμοδιότητα της Κοινότητας και, ως εκ τούτου, πρέπει να λάβει τη μορφή κανονισμού 7

(10) ότι ενδείκνυται να τροποποιηθεί ανάλογα ο κανονισμός (ΕΟΚ) αριθ. 1107/70,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1107/70, τροποποιείται ως εξής:

1. Το άρθρο 3 σημείο 1, το στοιχείο ε) τροποποιείται ως εξής:

- στο πρώτο και τρίτο εδάφιο, η ημερομηνία «31 Δεκεμβρίου 1995» αντικαθίσταται από την ημερομηνία «31 Δεκεμβρίου 1997»,

- στο πρώτο εδάφιο τέταρτη περίπτωση, οι λέξεις «της Αυστρίας» καταργούνται.

2. Το άρθρο 4 καταργείται.

3. Στο άρθρο 5, η παράγραφος 2 αντικαθίσταται από το ακόλουθο κείμενο:

«2. Οι ενισχύσεις που αναφέρονται στο άρθρο 3, σημείο 1 στοιχείο ε) εξαιρούνται της διαδικασίας που προβλέπεται στο άρθρο 93 παράγραφος 3 της συνθήκης 7 γνωστοποιούνται στην Επιτροπή, υπό τύπο προβλέψεως, στην αρχή κάθε έτους, και στη συνέχεια, υπό μορφή πρακτικών, μετά το τέλος του οικονομικού έτους.»

Άρθρο 2

Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

Ο Πρόεδρος

(1) ΕΕ αριθ. C 253 της 29. 9. 1995, σ. 22.

(2) ΕΕ αριθ. C 39 της 12. 2. 1996, σ. 102.

(3) Γνώμη του Ευρωπαϊκού Κοινοβουλίου της 29ης Φεβρουαρίου 1996 (ΕΕ αριθ. C 78 της 18. 3. 1996, σ. 25), κοινή θέση του Συμβουλίου της 25ης Οκτωβρίου 1996 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 130 της 15. 6. 1970, σ. 1 7 κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3578/92 (ΕΕ αριθ. L 364 της 12. 12. 1992, σ. 11).

(1) Απόφαση 75/327/ΕΟΚ του Συμβουλίου, της 20ής Μαΐου 1975, περί βελτιώσεως της οικονομικής καταστάσεως των επιχειρήσεων σιδηροδρόμων και εναρμονίσεως των κανόνων που διέπουν τις οικονομικές σχέσεις μεταξύ των επιχειρήσεων αυτών και των κρατών (ΕΕ αριθ. L 152 της 16. 2. 1975, σ. 3).

(2) ΕΕ αριθ. L 237 της 24. 8. 1991, σ. 25.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

Στις 19 Ιουλίου 1996, η Επιτροπή διεβίβασε προς το Συμβούλιο πρόταση κανονισμού βασιζόμενη στα άρθρα 75 και 94 της συνθήκης ΕΚ, για την τροποποίηση του κανονισμού (ΕΟΚ) αριθ. 1107/70 περί ενισχύσεων που χορηγούνται στον τομέα των σιδηροδρομικών, οδικών και εσωτερικών πλωτών μεταφορών (1).

Το Ευρωπαϊκό Κοινοβούλιο γνωμοδότησε για την πρόταση αυτή στις 29 Φεβρουαρίου 1996 (2), η δε Οικονομική και Κοινωνική Επιτροπή έδωσε τη γνώμη της στις 23 Νοεμβρίου 1995 (3).

Υπό το φως της γνώμης του Ευρωπαϊκού Κοινοβουλίου, η Επιτροπή διαβίβασε στο Συμβούλιο στις 17 Ιουλίου 1996 μια τροποποιημένη πρόταση (4).

Στις 25 Οκτωβρίου 1996, το Συμβούλιο καθόρισε την κοινή του θέση σύμφωνα με το άρθρο 189 Γ της συνθήκης ΕΚ.

ΙΙ. ΣΤΟΧΟΣ ΤΗΣ ΠΡΟΤΑΣΗΣ

Η τροποποιημένη πρόταση της Επιτροπής, στην οποία έχουν ενσωματωθεί δύο από τις έξι τροπολογίες του Ευρωπαϊκού Κοινοβουλίου, επιδιώκει βασικά να παραταθεί για δύο χρόνια (1996 και 1997) το σημερινό καθεστώς ενισχύσεων που χορηγούνται προσωρινά στις συνδυασμένες μεταφορές, το οποίο προβλέπεται από τον κανονισμό (ΕΟΚ) αριθ. 3578/92 του Συμβουλίου, της 7ης Δεκεμβρίου 1992, που τροποποιεί τον κανονισμό (ΕΟΚ) αριθ. 1107/70 περί των ενσιχύσεων που χορηγούνται στον τομέα των σιδηροδρομικών, οδικών και εσωτερικών πλωτών μεταφορών (5) και του οποίου η ισχύς εκτείνεται έως τις 31 Δεκεμβρίου 1995. Η εν λόγω πρόταση περιέχει επίσης τρεις τροποποιήσεις του κανονισμού (ΕΟΚ) αριθ. 1107/70.

Η Επιτροπή έχει πράγματι τη γνώμη ότι, για να αποκατασταθεί ο ορθός ανταγωνισμός στα μέσα μεταφορών, πρέπει να συνεχίσουν να επιτρέπονται οι ενισχύσεις στις συνδυασμένες μεταφορές, δεδομένου ότι η άνιση κατανομή του κόστους της υποδομής ανάμεσα στα διάφορα μέσα καθώς και ο ανεπαρκής συνυπολογισμός του εξωτερικού κόστους αποβαίνουν εις βάρος των σιδηροδρομικών και πλωτών μεταφορών, συνεπώς και των συνδυασμένων.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ ΤΟΥ ΣΥΜΒΟΥΛΙΟΥ

Η κοινή θέση που καθόρισε το Συμβούλιο αντιστοιχεί στην τροποποιημένη πρόταση της Επιτροπής.

1. Παράταση του υφισταμένου καθεστώτος

(άρθρο 1 παράγραφος 1 πρώτη περίπτωση)

Η κοινή θέση του Συμβουλίου προβλέπει ότι το υφιστάμενο καθεστώς που προβλέπεται από τον κανονισμό (ΕΟΚ) αριθ. 3578/92 παρατείνεται έως τις 31 Δεκεμβρίου 1997.

Τα κράτη μέλη θα μπορέσουν, ως εκ τούτου, να αναπτύξουν τις συνδυασμένες μεταφορές μέσω ενισχύσεων που χορηγούνται:

- για επενδύσεις στις υποδομές,

- για επενδύσεις στον σταθερό και κινητό εξοπλισμό που είναι αναγκαίος για την μεταφόρτωση,

- για επενδύσεις σε υλικά μεταφορών ειδικά προσαρμοσμένα στις συνδυασμένες μεταφορές και χρησιμοποιούμενα αποκλειστικά σε αυτές,

- για το κόστος εκμετάλλευσης γραμμών συνδυσμένων μεταφορών διερχομένων δία του εδάφους ορισμένων τρίτων χωρών.

2. Γραμμές συνδυασμένων μεταφορών διερχόμενες από την Αυστρία

(άρθρο 1 παράγραφος 1 δεύτερη περίπτωση)

Δεδομένου ότι από 1ης Ιανουαρίου 1995 η Αυστρία δεν αποτελεί πλέον χώρα διέλευσης αλλά κράτος μέλος της Ευρωπαϊκής Ένωσης, η κοινή θέση του Συμβουλίου προβλέπει ότι το πεδίο εφαρμογής που αφορά τις ενισχύσεις στο κόστος εκμετάλλευσης γραμμών συνδυασμένων μεταφορών διερχομένων από το έδαφος τρίτων χωρών καλύπτει αποκλειστικά και μόνο τις γραμμές που διέρχονται από την Ελβετία (λαμβανομένης υπόψη της συμφωνίας διαμετακόμισης μεταξύ της Κοινότητας και της χώρας αυτής, η οποία προβλέπει στα πλαίσια των συνοδευτικών μέτρων τη δυνατότητα τέτοιων ενισχύσεων) και από τα κράτη της πρώην Γιουγκοσλαβίας (λαμβανομένης υπόψη της ιδιάζουσας γεωγραφικής θέσης της Ελλάδας).

3. Απαλοιφή του άρθρου 4 του κανονισμού (ΕΟΚ) αριθ. 1107/70

(άρθρο 1 παράγραφος 2)

Το άρθρο 13 της οδηγίας 91/440/ΕΟΚ (1) κατήργησε, από 1ης Ιανουαρίου 1993, την απόφαση 75/327/ΕΟΚ (2). Δεδομένου ότι το άρθρο 4 του κανονισμού (ΕΟΚ) αριθ. 1107/70 αναφέρεται στην καταργηθείσα απόφαση, η κοινή θέση του Συμβουλίου προβλέπει την απαλοιφή του εν λόγω άρθρου 4.

4. Έλεγχος των ενισχύσεων (άρθρο 1 παράγραφος 3)

Η κοινή θέση του Συμβουλίου προβλέπει ότι ο έλεγχος των κατηγοριών ενισχύσεων περί των οποίων το άρθρο 3 παράγραφος 1 στοιχείο ε) του κανονισμού (ΕΟΚ) αριθ. 1107/70 απλοποιείται, εξαιρώντας τις κατηγορίες αυτές από τη διαδικασία του άρθρου 93 παράγραφος 3 της συνθήκης.

Οι ενισχύσεις αυτές γνωστοποιούνται στην Επιτροπή υπό τύπο προβλέψεως στην αρχή κάθε έτους, κατόπιν δε υπό μορφή πρακτικών στο τέλος του οικονομικού έτους.

ΙV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

1. Τροπολογίες του Ευρωπαϊκού Κοινοβουλίου τις οποίες υιοθέτησε η Επιτροπή και δέχθηκε το Συμβούλιο Το Συμβούλιο δέχθηκε, ακολουθώντας την πρόταση της Επιτροπής, αν όχι ως προς τη διατύπωση τουλάχιστον ως προς το περιεχόμενο, τις ακόλουθες τροπολογίες του Ευρωπαϊκού Κοινοβουλίου:

- στη δεύτερη αιτιολογική παράγραφο, την τροπολογία 1 η οποία επιδιώκει να προστεθεί στον κανονισμό νέα αιτιολογική παράγραφος προκειμένου να τονισθεί η ανάγκη υποστήριξης των μεταφορικών μέσων που σέβονται το περιβάλλον,

- στην τρίτη αιτιολογική παράγραφο, την τροπολογία 2 η οποία επιδιώκει να προστεθεί στον κανονισμό νέα αιτιολογική παράγραφος, προκειμένου να αιτιολογηθεί η διατήρηση του σημερινού καθεστώτος ενισχύσεων, δεδομένου ότι δεν έχουν ακόμη εφαρμοστεί οι προϋποθέσεις ενός υγιούς ανταγωνισμού μεταξύ των μεταφορικών μέσων στα πλαίσια της κοινοτικής πολιτικής των μεταφορών, ούτε έχει ακόμη επιτευχθεί η δημοσιονομική ισορροπία στις επιχειρήσεις σιδηροδρόμων.

2. Τροπολογίες του Ευρωπαϊκού Κοινοβουλίου που δεν υιοθετήθηκαν από την Επιτροπή και δεν έγιναν δεκτές από το Συμβούλιο Το Συμβούλιο δεν δέχθηκε:

- την τροπολογία 3 για την προσθήκη αιτιολογικής παραγράφου στον κανονισμό η οποία θα προβλέπει τη δυνατότητα να χορηγούνται, όχι μόνο σε ορισμένες τρίτες χώρες αλλά και σε κράτη μέλη, ενισχύσεις για το κόστος εκμετάλλευσης γραμμών συνδυασμένων μεταφορών και θα τονίζει κατά συνέπεια την ανάγκη να διαμορφωθεί νέα αντίληψη για τις συνδυασμένες μεταφορές στις ορεινές περιοχές της Κοινότητας και - την τροπολογία 4 για την προσθήκη αιτιολογικής παραγράφου στον κανονισμό η οποία θα προβλέπει την ανάγκη να δοθεί ιδιαίτερη προσοχή στις ενισχύσεις για τις συνδυασμένες μεταφορές που θα χορηγηθούν στα νέα κράτη μέλη της Κοινότητας, ήτοι την Αυστρία, τη Φινλανδία και τη Σουηδία.

Δεδομένου ότι η Επιτροπή ανήγγειλε ότι έχει ήδη αρχίσει να προβαίνει σε αναμόρφωση του κανονισμού (ΕΟΚ) αριθ. 1107/70, το Συμβούλιο έκρινε ότι μέτρα όπως εκείνα των τροπολογιών 3 και 4 ταιριάζουν καλύτερα στα πλαίσια της γενικής αναθεώρησης του κανονισμού απ' ό,τι στα πλαίσια της παρούσας τροποποίησης, η οποία αφορά μάλλον συγκεκριμένα στοιχεία, δηλώνοντας κατά συνέπεια ότι είναι πρόθυμο να εξετάσει κάθε πρόταση που θα του υπέβαλλε η Επιτροπή στον τομέα αυτόν.

Το Συμβούλιο δεν δέχθηκε ούτε τις τροπολογίες 5 και 6 για την προσθήκη αιτιολογικής παραγράφου και διάταξης στον κανονισμό, προκειμένου να διατηρηθεί το άρθρο 4 του κανονισμού (ΕΟΚ) αριθ. 1107/70, τη στιγμή που το άρθρο 1 παράγραφος 2 της κοινής θέσης μάλλον το καταργεί, ευθυγραμμιζόμενο με την πρόταση της Επιτροπής.

Όπως αναφέρεται στο σημείο ΙΙΙ.3 ανωτέρω, το εν λόγω άρθρο 4 δεν ισχύει πλέον από 1ης Ιανουαρίου 1993.

Σε περίπτωση που η Επιτροπή επανεξετάσει τα μέτρα που προβλέπονται στο πρώην άρθρο 4, στα πλαίσια της προαναφερθείσας αναμόρφωσης του κανονισμού (ΕΟΚ) αριθ. 1107/70, το Συμβούλιο δήλωσε πρόθυμο να εξετάσει τις όποιες προτάσεις για το θέμα αυτό.

(1) ΕΕ αριθ. C 253 της 29. 9. 1995, σ. 22.

(2) ΕΕ αριθ. C 78 της 18. 3. 1996, σ. 25.

(3) ΕΕ αριθ. C 39 της 12. 2. 1996, σ. 100.

(4) ΕΕ αριθ. C 273 της 19. 9. 1996, σ. 9.

(5) ΕΕ αριθ. L 364 της 12. 12. 1992, σ. 11.

(1) Οδηγία του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων (ΕΕ αριθ. L 237 της 24. 8. 1991, σ. 25).

(2) Απόφαση του Συμβουλίου, της 20ής Μαΐου 1975, περί βελτιώσεως της οικονομικής καταστάσεως των επιχειρήσεων σιδηροδρόμων και εναρμονίσεως των κανόνων που διέπουν τις οικονομικές σχέσεις μεταξύ των επιχειρήσεων αυτών και των κρατών (ΕΕ αριθ. L 152 της 12. 6. 1975, σ. 3).